Basa Tambora iku basa sing mbiyèn dipituturaké ing sakiwa-tengené Tanjung Sanggar pulo Sumbawa. Basa iki istiméwa amerga basa iki kalebu basa Papua lan dituturaké déning sawijining budaya lan nagara maritim ing tengah-tengahé Indonésia, wis cedhak karo Bali lan adoh saka sakuloning Papua. Basa iki basa Papua sing ditemokaké paling kulon dhéwé (Donahue 2007), lan iki rada anèh amerga basa iki kalebu basané nagara dagang maritim, senadyan ing wektu sing padha uga ana nagara-nagara Ternate lan Tidore cedhak Halmahera sing uga nganggo basa Papua. Basa Tambora iki karo budayané dadi punah sawisé njeblugé Gunung Tambora ing taun 1815.